મળતી માહિતી મુજબ ગઈકાલે રાતે ગુજરાત યુનિવર્સિટી પોલીસ મેમનગર પાસેના વાળીનાથ ચોક પાસે વાહન ચેકિંગ કરી રહી હતી દરમ્યાનમાં એક રિક્ષા આવતાં પોલીસે તેને રોકી હતી. રિક્ષામાં તપાસ કરતાં પોલીસને ૩૫ જેટલી દારૂની બોટલો મળી આવી હતી. રિક્ષાચાલકની પૂછપરછ કરતા તેનું નામ સુભાષ રામચંદ્ર કતાર (ઉ.વ. 35, રહે. ડુંગરપુર,રાજસ્થાન) હોવાનું જણાવ્યું હતું. આરોપી રાજસ્થાનથી દારૂ ભરી અને અમદાવાદ લઈને આવ્યો હતો. અમદાવાદમાં કોને માલ ડિલિવરી કરવાનો હતો તે જાણવા પોલીસે તેની ધરપકડ કરી રિક્ષા અને દારૂ મળી રૂ.૧૭૦૦૦નો મુદામાલ કબ્જે કર્યો છે.